ུམ་
གཉིས་ཀྱིས་བརྩེ་བ་དོར་ཏེ་ང་ལ་གནང་བ་ཡིན་པ་རེད། དེ་ནི་ཁྱི་ཤི་ན་ཕོ་རོག་གི་
གྲོགས་ཟེར་བ་དེ་རང་མ་རེད་དམ་ཞེས་བརྗོད། གསེར་གྱི་ཁྱེའུ་ཆུང་གིས་འོ་ན་
ཁྱོད་ལ་སྦྱིན་བཏག་གིས་ཟས་སྐོམ་དབར་འདྲ་གང་
ཁྱོད་ལ་སྦྱིན་བདག་གིས་ཟས་སྐོམ་གང་འདྲ་གང་འདྲ་བསྐུར་ཡོད་ཅེས་དྲིས་པས་
ཕག་རྫིས་སྦང་ཙམ་ཕྲན་ཙམ་ཞིག་དང་ར་རྒྱུ་སྐམ་པོ་ཕྲན་ཙམ་ལས་བྲོ་བ་གང་ཡང་
མེད་ཅེས་ཟེར། གསེར་གྱི་ཁྱེའུ་ཆུང་གིས་དེ་ལྟར་ཡིན་ཚེ་ངའི་འདིར་ལུག་ཤ་
བཙོས་མ་དང་། རྩམ་པ་དཀར་མོ་ཡོད་པས་མཉམ་བཟའ་བྱེད་དོ་ཞེས་ཁོང་གཉིས་
ཀྱིས་ཟས་བཟང་པོ་རྣམས་མཉམ་དུ་བཟས། ལྟོ་བ་ཁེངས་རྗེས་གསེར་གྱི་ཁྱེའུ་ཆུང་
གིས་ང་གཉིས་གྲོགས་པོ་བྱེད་འདོད་དམ་ཞེས་དྲིས། ཕག་རྫིའི་སེམས་ལ་ད་ཆ་
རང་ལ་ཁྱིམ་ཐབ་ནི་འགྲན་ཟླ་བྲལ་བ་ཞིག་ཡོད་དེའི་ཐོག་གྲོགས་པོ་ཞིག་ཀྱང་
དགོས་ངེས་རེད། དེ་ལྟར་བྱུང་ན་གཞན་གྱི་བརྙས་བཅོས་ཀྱང་འཁུར་མི་དགོས་
སྙམ་སྟེ་ཁོང་གཉིས་གྲོགས་པོ་བྱེད་རྒྱུའི་ཁ་དན་བྱས། PDE
ཡང་གསེར་གྱི་ཁྱེའུ་ཆུང་གིས་ད་ཁྱོད་ཀྱི་བཟའ་ཟླ་ལའང་ཟས་སྐལ་ཞིག་ཁྱེར་
ཞིག་ཅེས་རྩམ་པ་དཀར་མོ་ཐང་ཁུག་གང་དང་ཤ་ཏོག་ཙམ་ཞིག་བསྐུར། ཐང་ཁུག་
གི་ཁ་དེར་ཁོང་རང་གི་གསེར་གྱི་ཚིགས་ཁེབས་དེ་བླུགས། དགོང་དྲོ་ཕག་རྫི་མགོ་
འདར་ནང་དུ་སླེབས་རྗེས་ཤང༌ཤང༌ཀ༌ལར༌དེ༌རིང༌གི༌གནས༌ཚུལ༌རྣམས༌ཆད་
ལུས་མེད་པ་བཤད་པར་མ་ཟད་ཟས་སྐལ་དེ་དག་ཀྱང་སྤྲད། ཤང་ཤང་ཀ་ལ་ཡིས་
ཐང་ཁུག་ཁ་ཕྱེ་དུས་གསེར་གྱི་ཚིགས་ཁེབས་ངོ་ཤེས་པས་ཁ་ནས་དབང་མེད་དུ་
ཨ་ཙི་ཞེས་སྐད་ཤོར། ཕག་རྫིས་ཅི་འདུག་ཅེས་དྲིས་པས་ཤང་ཤང་ཀ་ལས་དེ་
འདྲའི་རྩམ་པ་ ལེགས་ པ་ ལ་ ཨང་ཞེས་སྐད་ཆ་གཡོལ། ཕག་རྫི་ཁྱེས་རང་ ཧང་
-47

ལྷ་སའི་དམངས་ཁྲོད་སྒྲུང་གཏམ།
སངས་མི་དགོས། གྲོགས་པོ་ཁོང་ནི་ཉིན་ཤས་བཞུགས་རྒྱུ་ཡིན་པ་མ་ཟད། སང་
ཉིན་ང་གཉིས་གྲོགས་ཟས་བཟའ་རྒྱུའི་ཁ་དན་བྱས་པ་ཡིན།
གནངས་ཉིན་ཁྱེད་
ཀྱང་ ཁོང་ མཇལ་ ཙམ་ གནང་ བར་ ཕེབས་ ཆོག ཁྱེད་ བར་ གསེང་ ཞིག་ ལ་ དབུ་
བསིལ་ཞིག་གནང་ཞིག་ཅེས་བརྗོད། ཕྱི་ཉིན་ཡང་ཕག་རྫི་མགོ་འདར་ཕག་པ་འཚོ་
རུ་འགྲོ་སྐབས་སྲས་གསེར་གྱི་ཁྱེའུ་ཆུང་དང་འཕྲད། མགོ་འདར་ན་རེ་མདང་ནུབ་
ངའི་ བཟའ་ ཟླ་ ཁྱོད་ ཀྱི་ གསོལ་ཞིབ་ ལ་ཧང་ སངས་སོང༌། སང་ཉིན་ཡང་ ཁྱེད་
མཇལ་ཙམ་བྱེད་པར་གཏོང་རྒྱུ་ཡིན་ཞེས་བརྗོད་པས་སྲས་གསེར་གྱི་ཁྱེའུ་སྤྲོ་བ་
རབ་ ཏུ་ འཕེལ་ ཡང་ ཁོང་ གི་ མགོ་ འདར་ ལ་ཤ་ དང་རྩམ་ པ་ དཀར་ མོ་ཚིམས་
པར་བྱིན།
ཁོང་གཉིས་བཤད་གླེང་བྱེད་མུར་སྲས་གསེར་གྱི་ཁྱེའུ་ཆུང་གིས་ཕག་རྫི་
ཁྱོད་ཕག་འཚོ་མིན་པའི་ལས་ཀ་ག་རེ་བྱེད་དགོས་ཀྱི་ཡོད་ཅེས་དྲིས།
ཅིག་ཤོས་
ཀྱིས་ཞོགས་ལྟར་རང་འཐག་བསྐོར་ནས་ཆག་འཐག་དགོས་ཀྱི་ཡོད་ཅེས་བཤད།
སྲས་གསེར་གྱི་ཁྱེའུ་ཆུང༌གིས་ཁྱོད་ཀྱིས་ཆག་འཐག་དུས་གཞས་གང་འདྲ་ཞིག་
གཏོང་གི་ཡོད་ཅེས་དྲིས། ཅིག་ཤོས་ཀྱིས་ངས་གཞས་ཟེར་བ་རྩ་བ་ནས་ཤེས་ཀྱི་
མེད་ཅེས་བཤད། ཁྱེའུ་ཆུང་ན་རེ་གཞས་བཏང་ན་ལས་ཀྱང་སླ་བ་རེད། ངས་ཁྱོད་
ལ་བསླབ་ཆོག མ་བརྗེད་པ་བྱས་ཨང་།
ཕག་ཚང་སྐྱོ་མོ་དང་ནི། །
རྫོང་མཁར་དཔོན་མོ་འདོམས་ཤིག །nan
སིང་རྟ་ཐུར་སིང་རྟ་ཐུར།
འདར་འདར་གསིག་གསིག་དང་ནི། །gr
-48-

གསེར་གྱི་ཁྱེའུ་ཆུང་འདོམས་ཤིག །
སིང་རྟ་ཐུར་སིང་རྟ་ཐུར། pp
ཁ་གདན་ར་ལྤགས་དང་ནི། །
སྟག་ལྤགས་གཟིག་ལྤགས་འདོམས་ཤིག །
སིཾང་རྟ་ཐུར་སིང་རྟ་ཐུར།
སིང་རྟ་ཐུར་སིང་རྟ་ཐུར།
སྦང་རྩམ་སྐྱུར་མོ་དང་ནི། སྦང་རྩམ་སྒྱུ་ སླང་རྩམ་སྐྱུར་མ་དང་ཞུ། ། gmpgp
ནས་རྩམ་དཀར་མོ་འདོམས་ཤིག །
སིང་རྟ་ཐུར་སིང་རྟ་ཐུར།
ལྷ་རྟ་གའུ་དང་ནི། །
ld on ...
ཕག་ཕྲུག་དཀར་ནག་འདོམས་ཤིག ། €
སིང་རྟ་ཐུར་སིང་རྟ་ཐུར།
ཞེས་བསླབ། ཁོ་པས་དེ་དག་ཡང་ཡང་བཟླས་ནས་བློར་ངེས་པ་བྱས།
དགོང་དྲོ་ནང་དུ་ལོག་རྗེས་ཤང་ཤང་ཀ་ལར་ང་སང་ཉིན་གྱི་ཆག་དེ་དོ་ནུབ་འཐག་
གི་ཡིན་ཞེས་བརྗོད། ཀ་ལ་ན་རེ་དོ་ནུབ་ངལ་གསོ་གྱིས། སང་ཞོགས་བཏགས་ན་
མི་འགྲིག་པ་ཅི་ཡོད་ཅེས་ཟེར་ཕག་རྫི་ང་གྲོགས་པོས་བསླབས་པའི་གཞས་དེ་
བརྗེད་ཀྱི་རེད་ཅེས་བཤད། ཅིག་ཤོས་ཀྱིས་འོ་ན་ཁྱོད་ཀྱི་འདོད་པ་ལྟར་གྱིས་ཤིག་
ངས་ཀྱང་གཞས་དེར་ཉན་གྱི་ཡིན་ཞེས་ཟེར། མགོ་འདར་གྱིས་ཆག་འཐག་གིན་
-49

ལྷ་སའི་དམངས་ཁྲོད་སྒྲུང་གཏམ།
གསེར་གྱི་ཁྱེའུ་ཆུང༌གིས་བསླབ་པའི་གཞས་དེ་ཡང་ཡང་བཏང་། ཤང་ཤང་ཀ་
ལས་གཞས་ཚིག་གི་གོ་དོན་རྦད་དེ་རྟོགས། ཕྱི་ཉིན་ཤང་ཤང་ཀ་ལས་ཕག་རྫིར་སྔ་
དྲོ༌ཁྱོད༌རང༌གི༌མགོ༌བོ༌ཁྲུས༌ཤིག ཕག༌པར་ངས༌བལྟས་ཆོག རྫོང༌པོ་འདི་འདྲ་
བྱས་ན་གྲོགས་པོ་ཞེ་མེར་ལངས་པ་འདུག གྲོགས་པོ་སླེབས་རྗེས་ངས་གཡབ་མོ་
བརྒྱབ་ཆོག་དེ་དུས་ཁྱོད་ལམ་སང་ཤོག་ཅིག་ཅེས་བརྗོད།
དོན་བཞིན་སྔ་དྲོ་མགོ་བོ་བཀྲུས་ནས་བསྡད།
མགོ་འདར་གྱིས་དེ་
ཤང་ཤང་ཀ་ལས་ཕག་པ་རྣམས་དེད་ནས་འཚོ་ཡུལ་དུ་སླེབས་དུས་དེར་སྐྱེ་
བོ་གཟུགས་བཟང་ཞིང་སྔར་གཏན་ནས་མཐོང་མ་མྱོང་བ་ཞིག་ཁ་དཀྲིས་ཆེན་པོ་
ཞིག་དཀྲིས་ནས་བསྡད་ཡོད། མི་དེས་ཤང་ཤང་ཀ་ལར། ང་ནི་སྲས་གསེར་གྱི་
ཁྱེའུ་ཆུང༌གི༌གྲོགས་པོ་བློ་ཐུབ་ཅིག་ཡིན། གསེར་གྱི་ཁྱེའུ་ཆུང༌ནི༌ཞང་པོ་རྫོང་
དཔོན་གྱི་ཐབས་བརྒྱ་ཇུས་སྟོང་གྱི་སྒོ་ནས་མེད་པར་བཟོས་སོང་བས་དེའི་སྐོར་
བཤད་ན་ཡིད་སྐྱོ་བ་ལས་གཞན་མེད། འོན་ཀྱང་གྲོགས་མཆོག་ཁོང་གིས་གསེར་
གྱི་ཚིགས་ཁེབས་ཤིག་བདག་ལ་བསྐུར་ནས་ཁྱེད་རང་ལ་ངོ་སྤྲོད་གནང་ཞིང་ཁྱེད་
དང༌མཉམ༌དུ༌འགྲོགས༌ནས༌ལྕམ༌སྲིང༌གཉིས་ཀྱི་མགོ་འདོན་འཚོ་སྐྱོང་དང་སྐྱོ་
གྲོགས་བྱེད་རོགས་གསུངས་བྱུང་། འོན་ཀྱང་ཁྱེད་ཀྱི་ཐུགས་ལ་གང་ཡོད་མི་ཤེས་
ཞེས་བརྗོད། གཏམ་དེར་ཤང་ཤང་ཀ༌ལ༌རང༌གི༌རྣ༌བར༌ཡང༌ཡིད༌མི༌ཆེས་པར་
གྱུར། འོན་ཀྱང་དེ་ནི་མངོན་སུམ་ཡིན། ཤང་ཤང་ཀ་ལ་ན་རེ་བདག་ནི་ལས་སྐལ་
དམན༌པས༌སྤྱིར༌ཡབ་ཡུམ་གཉིས༌གྱི་དགོངས་པ་དཀྲུག སྒོས་དཔོན་གྱི་ཆད་པ་
མྱངས། ད་ནི་ཁྱེའུ་ལྷ་རྟ་དང་། བུ་མོ་གའུ་གཉིས་ཐུག་ཙམ་བྱས་རྗེས་ཚེ་ཕྱི་མར་
བྱམས་བརྩེ་ཅན་གྱི་སྲས་ཀླུ་ཕྲུག་གསེར་གྱི་ཁྱེའུ་ཆུང་དང་མཇལ་རྒྱུའི་སྨོན་ལམ་
-50-

ལས་འཁོར་བ་འདིར་ཞེན་མི་ཆགས། ཚེ་འདིར་བདག་ལ་སྐྱོ་གྲོགས་དང་དགའ་
གྲོགས་ཞེས་པ་གང༌ཡང༌འཚོལ་བའི་གནས་མིན་ཞེས་བརྗོད། སྐྱེ་བོ་དེས་འོ་ན་
ཁྱེད་ཀྱིས་བདག་ལ་ཐུགས་བརྩེས་དོར་ཟིན་ནམ་ཞེས་ཁ་དཀྲིས་དེ་བཀྲོལ་བས་ན་
ཡ་ང་བའི་ཤང༌ཤང༌ཀ༌ལ༌དེ་ཉིད་ཀྱིས་གསེར་གྱི་ཁྱེའུ་ཆུང་གི་ཞལ་ཁྱིམ་མཐོང་
པས་ཡུད་ཙམ་རིང་དྲན་མེད་དུ་བརྒྱལ། དྲན་གསོས་རྗེས་ཁོང་གཉིས་ཀྱིས་ལོ་
དགུའི་རིང་གི་གནས་ཚུལ་གླེང་བཞིན་དགའ་སྐྱོ་གཉིས་ལྡན་གྱི་རྣམ་འགྱུར་དུ་མའི་
ཁྲོད༌སོ་སོའི༌རང༌ལུས་ཚུལ༌བཞིན་སྲུང་བ་ལས་དམ་ཚིག་ཉམས་པ་མེད་ལུགས་
གཉིས་ཀས་མནའ་སྐྱེལ་བྱས།
ཕག་རྫི༌མགོ༌འདར༌ནི༌ཐོག༌ཁ༌ནས༌བལྟས༌བལྟས༌པར༌བསྡད་པ་དང་
དོགས་འཆར་ཡང་བྱུང་། དེ་འདྲ་ཞིག་ལ་ཤང་ཤང་ཀ་ལ་ཡིས་གཡབ་མོ་བརྒྱབ་པ་
ལྟ༌བུ༌ཞིག༌ཕག༌རྫིས༌མཐོང༌སྟེ༌རྟབ༌རྟབ་པོར་ཕྱོགས་དེར་སོང་བས་ན་དེར་ཐི་
འབོག་ཅིག་གི་སྟེང་དུ་པང་ཁེབས་ཤིག་རྡོས་མནན་བཞག་ཡོད་པས་དེ་རླུང་གིས་
བསྒུལ་བ་ལས་མི་མ་ཡིན། ཁོ་པས་ཕར་ཚུར་ལྟ་དུས་ཕག་པ་རྣམས་ཡོད་པ་ལས་
ཤང་ཤང་ཀ་ལ་མ་མཐོང་། ཡང་རྫི་སྐྱོར་ནང་ལྟ་དུས་དེར་ལྟོ་སྒྱེ་ཞིག་ཡོད་པའི་ནང་
རྩམ་པ་ཁུག་གང་དང་ཤ་དུམ་གཅིག་དངུལ་ཞོ་གསུམ་བཅས་བཞག་ཡོད་པ་ལས་
ཤང་ཤང་ཀ་ལ་ནི་གཏན་ནས་མཐོང་རྒྱུ་མེད། ཕག་རྫིས་སྐད་ཆེན་པོས་ཤང་ཤང་
ཀ་ལ་ཁྱེད་གང་དུ་ཡོད། ཁྱེད་ཀྱིས་ང་གཡུག་ན་བདག་ཚེའི་དུས་བྱེད་དོ་ཞེས་བོས་
ཀྱང་ཨ་ལན་ཙམ་སྟེར་མཁན་མེད། དེ་ནས་ཕག་རྫི་ངུ་གིན་ངུ་གིན་བསྟི་གནས་སུ་
འབྱོར།
གསེར་གྱི་ཁྱེའུ་ཆུང༌དང༌ཤང་ཤང་ཀ་ལ་གཉིས་ཉིན་ཞག་མང་པོ་བགྲོད་
-51

ལྷ་སའི་དམངས་ཁྲོད་སྒྲུང་གཏམ།
རྗེས་གཞི་ནས་རྫོང་མཁར་སྨུག་པོར་སླེབས། རྫོང་གི་ཞོལ་ནས་རྩེ་བར་ལ་རྡོའི་ཐོ་
འབོད་མང་པོ་ཡོད་ཅིང་བུ་ཞིག་དང། བུ་མོ་ཆུང་ཆུང་ཞིག་གིས་དེ་དག་རེ་རེ་
བཞིན་འགྱེལ་གྱི་ཡོད་པ་ཤང་ཤང་ཁྱོ་ཤུག་གཉིས་ཀྱིས་མཐོང་སྟེ་དེ་གཉིས་གམ་དུ་
བོས་ནས་རྒྱུ་མཚན་དྲིས། བུ་ན་རེ་དེ་ནི་རྫོང་དཔོན་གྱི་བཀའ་ཡིན། ཉིན་ལྟར་སྔ་
དྲོ་ཞོལ་ནས་རྩེ་བར་ཐོ་འབོད་རྩིག་དགོས་ཀྱི་ཡོད། དགོང་དྲོ་དེ་དག་གཅིག་ཀྱང་
མ་ལུས་པ་བཤིག་དགོས་པ་རེད་ཅེས་བརྗོད། དེ་ནས་གསེར་གྱི་ཁྱེའུ་ཆུང་གིས་
ཁོང་རང་གི་ཞལ༌དཀཪ་ནང་དུ་ཇ་ཞིག་བླུག་ནས་བུ་དེ་དང་བུ་མོ་དེར་བྱིན། བུ་
དེས་ཞལ་དཀར་དེར་བལྟས་ནས་མིག་ཆུ་ཐིགས་པ་གསུམ་ཤོར། གསེར་གྱི་ཁྱེའུ་
ཆུང༌གིས༌མིག༌ཆུ༌གཏོང་དགོས་དོན་གང་ཡིན་ཞེས་དྲིས། བུ་དེས་ངའི་པཱ་ལགས་
དམ་པ་དེའི་ཞལ་དཀར་འདྲ་པོ་ཞིག་མཐོང་བྱུང་ཞེས་ཟེར། གསེར་གྱི་ཁྱེའུ་ཆུང་
གིས་འོ་ན་དེ་མིན་ནམ་ཞེས་དྲིས། བུ་ན་རེ་དེ་ལས་ཅུང་ཟད་ལེགས་པ་འདུག་ཅེས་
ཟེར། གསེར་གྱི་ཁྱེའུ་ཆུང་གིས་ཡང་བུ་དེར་ཁྱེད་ཀྱིས་ང་ལ་མགོ་ཤིག་ཅིག་སྒྲུགས་
དང་ཞེས་གསུངས། བུ་ཆུང་དེས་མགོ་ཤིག་སྒྲུག་སྐབས༌ཀྱང༌མིག་ཆུ༌ཐིགས་པ་
གསུམ་གསེར་གྱི་ཁྱེའུ་ཆུང་གི་མཇིང་པར་དུ་ལྷུང། གསེར་གྱི་ཁྱེའུ་ཆུང་གིས་ཁྱོད་
མིག་ཆུ་གཏོང་དགོས་དོན་གང་ཡིན་ཞེས་དྲིས། བུ་དེས་ཁྱེད་ཀྱིས་སྨེ་བ་འདི་དང་
ངའི་པཱ་ལགས་དམ་པའི་སྨེ་བ་འདྲ་པོ་ཞིག་མཐོང་བྱུང་ཞེས་ཟེར། གསེར་གྱི་ཁྱེའུ་
ཆུང་གིས་འོ་ན་དེ་མིན་ནམ་ཞེས་དྲིས། བུ་ཡིས་དེ་ལས་ཅུང་ཟད་མཛེས་པ་ཞེས་
ཟེར་བས་གསེར་གྱི་ཁྱེའུ་ཆུང་དང་། ཤང་ཤང་ཀ་ལས་རང་ཉིད་ཀྱི་ཕྲུ་གུ་ཡིན་པ་ངོ་
ཤེས་ཏེ་པང་དུ་བླངས། མཛའ་དུང་མཆི་མའི་ཐིགས་ཕྲེང་གངས་རི་བཞུར་བ་ལྟ་
བུས་མ་བུ་ཡོངས་ཀྱི་བྲང་ཁོག་བརླན་པར་བྱས། ཁོང་གཉིས་ལ་རྨོ་རྨོ་ག་བཟའ་མ་
-52-

གང་དུ་ཡོད་ཅེས་དྲིས་པས་ལྕམ་སྲིང་གཉིས་ཀྱིས་རྫོང་མཁར་མདའ་ལ་སློང་མོར་
སོང་ཞེས་བརྗོད། དེ་ནས་ཐོ་འབོད་འགའ་ཤས་གཏོར་འགའ་ཤས་བཞག་ནས་
དགའ་མཆོང་རྒྱག་གིན་རྒྱག་གིན་ནང་དུ་ལོག རྫོང་དཔོན་གྱིས་བརྟག་དཔྱད་བྱེད་
དུས་ཐོ་འབོད་འགའ་ཤས་འགྱེལ་མེད་པ་མཐོང་ནས་བྱིས་པ་གཉིས་ལ་དྲིས་པར་
དེ་རིང་ཁྱོད་རང་གཉིས་ལ་བྲེལ་བ་ཆེན་པོ་ཞིག་བྱུང་འདུག གཏམ་བཟང་ག་
རེ་ཐོས་བྱུང་། གཏམ་ངན་ག་རེ་ཐོས་བྱུང་ཞེས་དྲིས། བུ་ལྷ་རྟས་གཏམ་བཟང་
གཏམ་ངན་གང་ཡང་ཐོས་མ་བྱུང་། ར་རྒན་མར་མར་རེའུ་ཡར་ཡར་ཞེས་པའི་
གཏམ་དཔེ་ཞིག་ཐོས་བྱུང་། རྫོང་དཔོན་གྱིས་ལོ་རྩིས་རྒྱག་དུས་གསེར་གྱི་ཁྱེའུ་
ཆུང་གི་དུས་བཀག་ཚང་འདུག་ལ་བྱི་ཕྲུག་འདིའི་བཤད་སྟངས་འདིའང་ང་རང་ལ་
དམིགས་འདུག་སྙམ་ནས་བློ་མི་བདེ་བར་གྱུར། ཤང་ཤང་ཀ་ལ་སྟེང་ཞལ་གཉིས་
དང་རྨོ་རྨོ་ག་བཟའ་མ་ཚ་བོ་ལྷ་རྟ། ཚ་མོ་གའུ་བཅས་པ་སླར་ཡང་མཉམ་འཛོམས་
ཐོག་ཟས་གོས་ཀྱང་གང་འཛོམས་རང་བྱུང་། ཡུན་རིང་མ་སོང་གོང་ཡུལ་གྱི་རྒྱལ་
པོའི་འཇའ་ས་འབྱོར་ནས་རྫོང་དཔོན་ཁྲོ་རྒྱལ་ནི་ཁྲམ་དང་གཡོ་སྒྱུ་ལྡན་ཞིང་གོང་
གཞུང་སར་དབུ་སྐོར་དང་། འོག་མི་སེར་ལ་མནར་གཅོད། མི་བཟང་པོར་མ་ཉེས་
ཁ་གཡོག་འགེལ་མི་ཞིག་ཡིན་པ་ད་ཆ་གཞི་ནས་གསལ་རྟོགས་བྱུང་། དམན་ག་
བཟའ་མའི་རིགས་བརྒྱུད་གསེར་གྱི་ཁྱེའུ་ཆུང་ཞེས་པ་དེ་ནི་དཔའ་སྙིང་རུས་ལྡན་
ལ་རྒྱལ་ཁྲིམས་ལ་བརྩི་བཀུར་གཞུང་དྲང་སྲི་ཞུ་ལྡན་པ་ཞིག་རེད། འོན་ཀྱང་ལོ་
ཤས་རིང་ཁྲོ་རྒྱལ་གྱིས་ཕྲ་མ་བཅུག་སྟབས། ཁོ་པར་ནག་མེད་ཉེས་འགེལ་གྱིས་
ལོ་དགུའི་རིང་བཟའ་མི་ཡ་བྲལ་གྱི་ཆད་པ་ཕོག་པ་ནི་ཁྲོ་རྒྱལ་གྱིས་རང་ཉིད་སྒེར་
གྱི༌ཆགས༌སྡང༌ཆེད༌དུ༌གོ༌གནས༌བེད༌སྤྱོད་བྱས་པ་ཞིག་ཡིན་པས་སྲོག་ཐོག་ཏུ་
-53

ལྷ་སའི་དམངས་ཁྲོད་སྒྲུང་གཏམ།
བཏང་རུང་ཡང་སྐྱོན་མེད་ཀྱང་ད་ལམ་ཐེངས་གཅིག་རིང་གུ་ཡངས་ཀྱིས་ཁོ་པ་རྫོང་
དཔོན་གནས་དབྱུང་གཏོང་རྒྱུ་དང་། གསེར་གྱི་ཁྱེའུ་ཆུང་རྫོང་ཚབ་ཏུ་བསྐོ་རྒྱུ་ཡིན་
པས་ཀྭ་ཡེ་ཉི་འོག་གི་སྐྱེ་བོ་ཀུན་གྱིས་གོ་བར་གྱིས་ཤིག་ཅེས་སོ། །
དེ་ནས་གསེར་གྱི་ཁྱེའུ་ཆུང་གིས་རྫོང་དཔོན་བྱས་ཏེ་ཡུམ་སྲས་ཚང་མ་བདེ་
སྐྱིད་ཕུན་སུམ་ཚོགས་པར་གྱུར་པར་མ་ཟད། རྫོང་མཁར་སྨུག་པོའི་མངའ་ཁོངས་
ཀྱི་ ཡུལ་ ཕྲན་ ཀྱང་ བཀྲ་ ཤིས་ ལོ་ ལེགས་དང་། བདེ་སྐྱིད་ནད་མེད་ཀྱི་སྒོ་ནས་
གནས་པ་དང་། ཀླུ་ཕྲུག་གསེར་གྱི་ཁྱེའུ་ཆུང་དང་། དཔོན་མོ་ཤང་ཤང་ཀ་ལ།
སྲས་ལྷ་རྟ་དང་། སྲས་མོ་གའུ་བཅས་པ་འཁོར་གཡོག་རྟ་ཪགས་བརྒྱ་ཙམ་དང་།
འབུལ་བྱ་ཕུན་སུམ་ཚོགས་པ་བསྣམས་ཏེ་ཤང་ཤང་ཀ་ལའི་ཡབ་ཡུམ་མཇལ་བར་
སྒོས་གཞིས་ཤངས་སུའང་ཕེབས་སོ། །
སྨྱུང་མཁན། ལྷ་ས་ཉང་བྲན་ཤང་གི་བསྟན་འཛིན།
བསྡུ་མཁན། ལྷ་ས་མང་ཚོགས་སྒྱུ་རྩལ་ཁང་གི་ཀུན་བཟང་རྒྱལ་མཚན། ཟླ་བ་བཀྲ་ཤིས།
བསྡུ་དུས། 1984.2
-54-